钦定古今图书集成/明伦汇编/氏族典/第520卷 > 《凌迪知万姓统谱》 > 薛辩
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛辩

按《魏书薛辩传》：“辩字允白，其先自蜀徙于河东之汾
阴，因家焉。父彊，仕姚兴，辩袭统其营，为兴尚书郎、河
北太守。辩稍㤭傲，颇失民心。刘裕平姚泓，辩举营降
裕，拜平阳太守。及裕失长安，辩来归国，仍立功于河
际。太宗授雍州刺史，赐爵汾阳侯。泰常七年，卒于位，
年四十四。”